Diari Oficial de la Generalitat Valenciana


Sumari del DOGV 8343, del 20-07-2018 (2018/7135)

Informació pública del projecte de decret del president de la Generalitat pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7135


Data del document
:   11-07-2018

Organisme emissor
:   Agència Valenciana de Seguretat i Resposta a les Emergències

Tipus de document
:   Anunci

Descriptors 

:   * cooperació administrativa

Informació pública del projecte de decret del president de la Generalitat pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local.  
 [2018/7135]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, l'Agència Valenciana de Seguretat i Resposta a les Emergències inicia l'obertura d'un període d'audiència, com a part del procés d'elaboració de l'esborrany del projecte de decret del president de la Generalitat pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local durant un termini de 15 dies, comptat a partir de l'endemà al de la seua publicació del present anunci en el Diari Oficial de la Generalitat Valenciana.  
  
L'esborrany del projecte de decret, podrà ser consultat en la web de la Presidència de la Generalitat en l'apartat «Normativa en tramitació» (http://www.presidencia.gva.es/normativa-en-tramitacion) i en el portal de Transparència de la Generalitat (http://www.gvaoberta.gva.es).  
  
Les al·legacions, suggeriments o observacions, podran ser remeses per a la seua consideració, al Servei de Seguretat Pública de la Subdirecció General de Seguretat, C/ Democràcia 77 Torre 4 ciutat administrativa 9 d'octubre, 46078 València, al Registre General de Presidència, situat en C/ En Bou, 9-11, 46676 (València), sense perjuí del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques o a través del correu electrònic: wofpslmtyftusrkg@xal.ln  
  
València, 11 de juliol de 2018.- El director de l'Agència Valenciana de Seguretat i Resposta a les Emergències: José María Ángel Batalla.